1. ปัจจัยความเสี่ยง

ความเสี่ยงที่เกี่ยวข้องกับธุรกิจในด้านการตลาด

บริษัทจำหน่ายบรรจุภัณฑ์อลูมิเนียมไปยังต่างประเทศมากกว่า 30
ประเทศทั่วโลกรวมทั้งประเทศไทยซึ่งเป็นผู้ผลิตสินค้าชั้นนำ เช่น เครื่องสำอาง ผลิตภัณฑ์สีผม
เวชภัณฑ์ สเปรย์ปรับอากาศ เครื่องเขียน (ปากกาเคมี) และเหรียญอลูมิเนียม
การที่บริษัทมีฐานลูกค้าใหญ่ กระจายอยู่ในหลายภูมิภาคของโลก
การมีนโยบายการซื้อของกลุ่มลูกค้าระดับสากล ผ่านการซื้อแบบรวมหลายประเทศทั่วโลก
(Globalized)
และการทำธุรกิจผ่านตัวแทนรับบรรจุเพื่อเป็นฐานในการส่งสินค้าสำเร็จรูปออกต่างประเทศ
อีกทั้งความมีศักยภาพของประเทศไทยในด้านผู้ผลิตบรรจุภัณฑ์ ผู้บรรจุ และวัตถุดิบอื่นๆ
เป็นการเพิ่มช่องทางการจัดจำหน่ายให้กับบริษัท และความต้องการดังกล่าวได้มีการขยายตัว
บริษัทจึงสร้างจุดแข็งในการแข่งขันโดยเพิ่มกำลังการผลิต ส่งของให้ทันเวลา
และปรับปรุงด้านเทคโนโลยีที่ทันสมัยและพร้อมกับคุณภาพให้ดีที่สุด
เพื่อเป็นการป้องกันการแทรกแซงจากคู่แข่งอย่างประเทศจีน อินโดนีเซีย เป็นต้น

ความเสี่ยงที่เกี่ยวข้องกับกำลังการผลิต

มีการเพิ่มสายการผลิตที่ทันสมัยอย่างต่อเนื่อง โดยเป็นสายการผลิตแบบอัตโนมัติความเร็วสูง
ผลิตได้มากกว่า 1 ขนาดในสายการผลิตนั้น ๆ
ทำให้ลดความเสี่ยงจากการสูญเสียลูกค้ารายใหญ่ที่ต้องมีการกระจายสินค้าเร็วและจำนวนมากได้เป็นอย่างดี

ความเสี่ยงที่เกี่ยวข้องกับวัตถุดิบหลักซึ่งใช้ในการผลิต

วัตถุดิบหลักคืออลูมิเนียมแท่ง ความบริสุทธิ์ 99.7 เปอร์เซ็นต์
ซึ่งราคาจะอ้างอิงกับตลาดโลหะในกรุงลอนดอน บริษัทมีการซื้อราคาแบบล่วงหน้าและราคา ณ
จุดซื้อวันนั้นๆ เมื่อราคามีสัญญาณลดลง นอกจากนั้นยังมีการออกตราสารอนุพันธ์โดยมีสัญญา
commodity price swap กับสถาบันการเงินต่างประเทศเพื่อป้องกันความเสี่ยง
ซึ่งเป็นจำนวนเล็กน้อย เมื่อราคาผันผวนมากและต่อเนื่อง
จะถูกผลักดันให้เป็นของผู้ซื้อนั่นคือลูกค้าด้วยเช่นกัน

ความเสี่ยงจากเงินตราต่างประเทศ

บริษัทมีความเสี่ยงจากอัตราแลกเปลี่ยนเงินตราต่างประเทศ ซึ่งเกิดจากการซื้อ การขายสินค้า
เงินกู้ยืมระยะสั้นและเงินกู้ยืมระยะยาวที่เป็นเงินตราต่างประเทศ เพื่อป้องกันความเสี่ยงดังกล่าว
บริษัทมีนโยบายป้องกันความเสี่ยงจากอัตราแลกเปลี่ยนเงินตราต่างประเทศ
โดยเมื่อมีการรับเงินตราต่างประเทศจากการรับชำระเงินจากลูกค้า
จะนำเงินดังกล่าวเข้าฝากในบัญชีสกุลเงินหลัก เช่น เงินดอลลาร์สหรัฐ เงินเยนญี่ปุ่น เป็นต้น
ซึ่งได้เปิดบัญชีไว้กับธนาคารพาณิชย์ในประเทศไทย
วัตถุประสงค์ในการนำเงินเข้าฝากไม่ใช่เพื่อรับดอกเบี้ยเนื่องจากดอกเบี้ยจะต่ำมาก
แต่มีวัตถุประสงค์เพื่อนำมาชำระค่าวัตถุดิบและอะไหล่ และค่าเครื่องจักรและอุปกรณ์
ซึ่งนำเข้ามาจากต่างประเทศและในขณะเดียวกันสามารถประหยัดค่าใช้จ่ายในการซื้อเงินตราต่างประเทศ
นอกจากนั้นยังมีการทำสัญญาซื้อขายเงินตราระหว่างประเทศล่วงหน้า (Foreign Exchange
Forward Contract)

ความเสี่ยงด้านสินเชื่อ

ความเสี่ยงที่ลูกค้าหรือคู่สัญญาไม่สามารถชำระหนี้แก่บริษัทได้ตามเงื่อนไขที่ตกลงเมื่อครบกำหนด
บริษัทได้กำหนดนโยบายการให้สินเชื่อที่ระมัดระวังโดยการค้าระหว่างประเทศส่วนใหญ่
จะเป็นเงื่อนไขทางการค้าแบบเลตเตอร์ออฟเครดิต (Letter of Credit) รวมทั้งการเปิดบัญชี
(Open Account)
และขายสินค้าให้กับลูกค้าที่ได้มีการอนุมัติวงเงินสินเชื่อแล้วว่ามีฐานะการเงินดีและมีความสามารถในการชำระหนี้ได้
อีกทั้งมีการตรวจสอบสถานะทางการเงินของลูกค้ากับสถาบันการเงิน ดังนั้น
บริษัทจึงไม่คาดว่าจะได้รับความเสียหายจากการเรียกชำระหนี้จากลูกหนี้เหล่านั้นเกินกว่าจำนวนเงินที่ได้ตั้งค่าเผื่อหนี้สงสัยจะสูญแล้ว

ความเสี่ยงในการเปลี่ยนวัตถุดิบบรรจุภัณฑ์เพื่อการทดแทน

เนื่องจากราคาอลูมิเนียมแท่งอันเป็นวัตถุดิบหลักในการผลิตภาชนะบรรจุภัณฑ์มีราคาสูงมาก จึงอาจจะทดแทนได้โดยการเปลี่ยนไปเป็นวัตถุดิบอื่นที่มีราคาถูกหรือเหมาะสมกว่า เช่น เหล็ก พลาสติก หรือแผ่นลามิเนท ดังนั้นกระป๋องสเปรย์อลูมิเนียมก็จึงอาจถูกทดแทนโดยกระป๋องสังกะสี หลอดปากกาเคมี หลอดเครื่องสำอางหรือหลอดเวชภัณฑ์ต่างๆ ก็อาจถูกทดแทนเป็นหลอดพลาสติกหรือหลอดลามิเนท 

บริษัทป้องกันความเสี่ยงเหล่านี้ด้วยการปรับปรุงมาตรฐาน การลดต้นทุนในกระบวนการผลิต อย่างไรก็ดีมีผลกระทบจากปัจจัยภายนอกอื่นๆ เช่นค่าวัตถุดิบที่สูงขึ้น หรือการเปลี่ยนแปลงของอัตราแลกเปลี่ยนเงินตราสกุลต่างประเทศที่อยู่นอกเหนือการควบคุม

ความเสี่ยงในด้านต้นทุนแรงงานและวัตถุดิบ

ตามที่คณะรัฐมนตรีได้มีมติให้ปรับค่าแรงขั้นต่ำใน 7 จังหวัดรวมจังหวัดสมุทรปราการเป็นขั้นต่ำ 300 บาท/วัน และในจังหวัดชลบุรีเป็นขั้นต่ำ 273 บาท/วัน โดยมีผลเริ่มบังคับใช้ในวันที่ 1 เมษายน 2555 และปรับเป็นอัตราขั้นต่ำ 300 บาท/วันสำหรับจังหวัดชลบุรี มีผลบังคับใช้ในวันที่ 1 มกราคม 2556 ย่อมทำให้ต้นทุนการผลิตเพิ่มสูงขึ้น รวมทั้งอาจมีผลกระทบต่อราคาวัตถุดิบที่บริษัทจัดซื้อจากซัพพลายเออร์ที่จะต้องมีการปรับราคาให้สูงขึ้นตามค่าแรงขั้นต่ำที่เพิ่มขึ้น แต่อย่างไรก็ตาม บริษัทไม่สามารถปรับราคาสินค้าให้สะท้อนตามต้นทุนการผลิตที่สูงขึ้นได้ ย่อมมีผลต่อกำไรต่อชิ้นที่ลดลง แต่ทั้งนี้ บริษัทจะคงจำนวนพนักงานไว้เท่าเดิมแต่เพิ่มประสิทธิภาพของพนักงานให้สูงขึ้นเพื่อทดแทนอัตราค่าแรงที่เพิ่มขึ้น